**Ilanngussaq 2**

**Tunngaviusumik killeqarfimmit 3 sømilit iluini aalisarnermi atortut nalunaaqutsersorneqartarneri**.

Kalaallit Nunaata aalisarnikkut oqartussaaffigisaani tunngaviusumik killeqarfimmit 3 sømilit iluini aalisarnermi atortut imaanut kininneqartartut ikkunneqassapput aamma ima nalunaaqutsersorneqassallutik:

l) Atortut avannamut isuat aalisarnermi nalunaaqutsersuummik qernertumik erfalasortalimmik ataatsimik sungaartumillu qaamanermut akisuttartumik ataatsimik nalunaaqutserneqassaaq.

1. Atortut kujammut isuat aalisarnermi nalunaaqutsersuummik qernertunik erfalasortalinnik marlunnik sungaartunillu qaamanermut akisuttartunik marlunnik nalunaaqutserneqassaaq.
2. Aalisarnermi atortut nalunaaqutsersuutaat radarinut akisuttaatilersorneqassapput.
3. Pullatit piginnittup aqqanik aamma najugaanik imaluunniit angallatip aqqanik aamma umiarsualiviup ilisarnaatitut naqinnerinik imermik pitarneqarsinnaanngitsunik nalunaaqutserneqassapput.

*Atortut nunamut aalajangerneqarsimasut.*

1. Atortunut isuata illua nunamut aalajangerneqarsimaguni isorpiamigut aappaluttumik imaluunniit sungaartumik   
   aalisarnermi puttaqummit ammalortumik/puttaqummik nalunaaqutserneqaannarsinnaavoq.

*Aalisarnermi nalunaaqutsersuutit*

1. Aalisarnermi nalunaaqutsersuut immap qaavaniit mikinerpaamik 1 meteritut portussuseqassaaq.
2. Aalisarnermi nalunaaqutaq piginnittup aqqanik najugaanillu imaluunniit angallatip aqqanik umiarsualiviatalu ilisarnaataanik naqinnernik imermik pitarneqarsinnaanngitsumik nalunaaqutserneqassaaq.

*Erfalasoq*

1. Aalisarnermut atortup nalunaaqutaa erfalasortaalu assigiimmik qalipaateqassapput sisamanillu teqeqqoqarluni aamma erfalasut aappaluttooqqusaanatillu qorsorpaluttooqqusaanngillat.
2. Erfalasup isua naanneq minnerpaamik 20 cm-iussaaq.
3. Aalisarnermi nalunaaqutsersuutit assigiit marlunnik erfalasortallit akunneri 20 cm-iussaaq.

*Qaamanermut akisuttartut*

1l) Aalisarnermi atortunik nalunaaqutsersuutit qaamanermut sakkortuumik akisuttartunik aamma sungaartunik amitsunik minnerpaamik 6 cm-itut silissusilinnik, killingusaaq kaajallallugu akisussinnaasunik nalunaaqutaqartinneqassaaq kiisalu aalisarnermi atortup nalunaaquttaani sapinngisamik qutsinnerpaamut ikkunneqassallutik. Qaamanermut akisuttartut marluk akunnerat minnerpaamik 12 cm-iussaaq. Radarip qinngornerinut akisuttartut

1. Radarit qinngornerinut akisuttartut aalisarnermi nalunaaq4qutsersuummi sapinngisamik portunerpaamut inissinneqassapput, aamma sumulluunniit sammivinnit tamanit minnerpaamik 2 sømilinit ungasitsigisumit radarip isiginnaarutaatigut takuneqarsinnaassallutik.

*Allunaasat*

1. Allunaasat aalisarnermi atortut, nalunaaqutaannut imaluunniit puttaqutinut ammalortunut kisaatinullu atorneqartut, atortunit kivisinnaasumik sanaajussapput imaluunniit kivisinnaanngortinneqarsinnaassallutik.

2